钦定古今图书集成/明伦汇编/官常典/第622卷 > 《转寿春守》〈有序〉前人
## 钦定古今图书集成/明伦汇编/官常典/第622卷 > 《转寿春守》〈有序〉前人

太和庚戌岁二月，祇命寿阳，时替裴五墉终殁。因视壁题，自墉而上，或除名在边坐殿殁。凡七子，无一存焉。寿人多寇盗，好诉讦，时谓之“凶郡。” 犷俗特著，蒙此处之。顾予衰年，甘蹑前患，俾三月而寇静，期岁而人和，虎不暴物，奸吏屏窜。三载复遭邪佞所恶，授宾客，分司东都。或举其目，或寄于风，亦麤总诗人之末云。

未登崖谷寻丹灶，且历轩窗看“壁题。”那遇八公生羽
翼，空悲七子委尘泥。旧坛无复翔灵鹤，废垒曾经振
鼓鼙。点检遗编尽朝菌，应难求望一刀圭。